વડોદરાઃ ટીમ ઇન્ડિયાના સ્ટાર ઓલ રાઉન્ડર બરોડિયન હાર્દિક પંડ્યા પોતાનો લૂક વારંવાર બદલવા માટે જાણીતો છે. ઇંગ્લેન્ડ સામેની સિરીઝમાં કારમી હાર બાદ ભારત પરત ફરતાં ફરી એકવાર નવા લૂકની તસવીર શેર કરતાં ફેન્સ દ્વારા આકરી ટીકાઓ કરવામાં આવી રહી છે. આ વખતે ફેન્સે ઇંગ્લેન્ડમાં ભારતીય ટીમને મળેલી કારમી હારનો ગુસ્સો જાણે હાર્દિક પર ઊતાર્યો છે. સોશિયલ મીડિયાના ટ્રોલ પર આ વખતે હાર્દિક માટે ‘પ્લેયર નહીં, જોકર છે’, ‘ મવાલી ટાઇપ લૂક’, ‘બાર ટેન્ડર’ અને ‘તું ગેંગસ્ટર જેવો દેખાય છે.’ જેવા પ્રતિભાવો આપ્યા છે.